Alekss Leņs

Oleksijs (Alekss) Leņs (; dzimis  Antracitā, Ukrainā) ir ukraiņu basketbolists, spēlē centra pozīcijā. 2025. gadā pārstāv Spānijas ACB līgas un Eirolīgas klubu Madrides "Real", bet iepriekš 12 sezonas aizvadījis Nacionālās basketbola asociācijas (NBA) klubos. Bijis Ukrainas basketbola izlases spēlētājs.

 Karejera 
Basketbolā trenēties sācis 13 gadu vecumā. Vienu sezonu aizvadījis profesionālā basketbola komandā Ukrainā — BK Dnipro, pēc tam pārcēlies uz ASV. Studēja Mērilendas Universitātē, pēc divām labām sezonām NCAA pieteicās NBA draftam, kurā viņam tika prognozēta augsta izvēle.

2013. gada NBA drafta pirmajā kārtā A. Leņu ar kopējo 5. kārtas numuru izraudzījās Fīniksas "Suns" (augstākā vieta starp Eiropas basketbolistiem šajā draftā un augstākā vēsturē starp Ukrainas basketbolistiem). "Suns" sastāvā viņš nospēlēja 5 sezonas.

2018. gada augustā A. Leņs noslēdza līgumu ar Atlantas "Hawks". Tās sastāvā aizvadījis karjeras rezultatīvāko spēli, 2019. gada aprīlī gūstot 33 punktus zaudētā spēlē (107—115) pret Milvoki "Bucks". 2020. gada februārī kopā ar Džabari Pārkeru aizmainīts uz Sakramento "Kings" pret Dveinu Dedmondu.

2020. gada novembrī A. Leņs noslēdza līgumu ar Toronto "Raptors", taču jau janvārī pēc 13 aizvadītām spēlēm komanda A. Leņu atbrīvoja (viņš kļuva par pirmo "Raptors" spēlētāju, kas nav spēlējis Toronto, jo Covid-19 pandēmijas dēļ komanda mājas spēles aizvadīja Amalie Arena Tampā). 2021. gada 23. janvārī A. Leņs pievienojās Vašingtonas "Wizards", bet vasarā kā brīvais aģents noslēdza līgumu ar Sakramento "Kings". "Kings" sastāvā A. Leņs bija līdz 2025. gada februārim, kad viņu aizmainīja atpakaļ uz "Wizards" plašā vairāku komandu maiņas darījumā. Dažas dienas vēlāk "Wizards" viņu no līguma atbrīvoja, un spēlētājs noslēdza līgumu ar Losandželosas "Lakers", kura sastāvā A. Leņs nospēlēja 10 spēles. Septembrī viņš noslēdza līgumu ar Ņujorkas "Knicks", tomēr tieši pirms sezonas klubs viņu atbrīvoja.

2025. gada 30. oktobrī A. Leņs noslēdza vairāku gadu līgumu ar Spānijas ACB līgas un Eirolīgas klubu Madrides "Real".

 Ukrainas izlase 
A. Leņs ir spēlējis Ukrainas jaunatnes izlasēs, būdams komandas līderis Eiropas čempionātos, bet pēc tam turpinājis spēlēt Ukrainas pieaugušo izlasē, kuras sastāvā bijis no 2018. līdz 2022. gadam.

 Atsauces 

 Ārējās saites 

Kategorija:1993. gadā dzimušie
Kategorija:Luhanskas apgabalā dzimušie
Kategorija:Ukrainas basketbolisti
Kategorija:Basketbola centri
Kategorija:Fīniksas "Suns" spēlētāji
Kategorija:Atlantas "Hawks" spēlētāji
Kategorija:Sakramento "Kings" spēlētāji
Kategorija:Toronto "Raptors" spēlētāji
Kategorija:Vašingtonas "Wizards" spēlētāji